
Dogmatska pozadina 

Katoličke Akcije 


M OŽDA će naslov i predmet ovih redaka neke od naših 
cijenjenih čitatelja iznenaditi, možda će nekima izazvati i 
i nepovjerljivi smiješak na sabrane usne. 

— Čemu povezivati Kat. Akciju s teologijom, čemu tragati 
za njenim dogmatskim osnovicama i izvorima, kratko: čemu 
jedno praktično i isključivo organizacijsko pitanje teretiti teorij¬ 
skom spekulacijom? 

Da li je Kat. Akcija uistinu samo pitanje organizacije, 
pa bilo i vrhovne organizacije svih katoličkih skupina jednoga 
naroda? Jest, ona je. i to, ali ne samo to . 1 Ona jest 

1 O organizacijskoj strani KA bilo je govora u prošlome članku (por, 
Živoi, br. 1, 1935, str. 1—30.). — Tim, što danas govorimo isključivo o dogmat¬ 
skoj pozadini KA, nipošto ne slijedi, da njenu organizacijsku stranu smatramo 
manje važnom ili pače sporednom. Nasuprot: obje su strane za KA tako bitne, 
da bez njihove povezanosti Kat. Akcije uopće nema. Ističemo to odmah na po¬ 
četku članka, da ne bude povoda nikakovoj pometnji, i da upozorimo na dvije 
dosta raširene sklonosti, koje su — doklegod se nalaze u međusobnoj isključi¬ 
vosti — nesuglasne s pravo shvaćenom KA. 

Jedni naime neprestano stavljaju naglasak na Katoličku , a drugi na — 
Akciju. Prema tome prvi gotovo isključivo ističu molitvu, sabranost, osobni nu¬ 
tarnji život; dok drugi bez prekida traže samo vanjsku djelatnost, govore o ra¬ 
du, gone sebe i druge na rad, a taj se rad nerijetko iz sređene zaposlenosti 
pretvori u uzrujano komešanje. 

Jedni i drugi, doklegod ostaju na svome isključivome stanovištu, ne 
ostvaruju KA. — Prvi mogu da se možda uzorno razvijaju u osobnome duhov¬ 
nom životu, da se u njemu dovinu i do neobične svetosti, no njihova će svetost 
biti svetost kontemplativnih redova, a ne svetost KA. Za Katoličku je naime 
Akciju djelotvorni apottolat sastavni dio duhovnoga života, a duhovni život sa¬ 
stavni dio djelotvornoga apostolata; duša se u apostolatu i po apostolatu po¬ 
svećuje, a svojim dubokim nutarnjim životom svoj izvanji apostolat čini svrhu¬ 
naravno plodnim. — Drugi mogu da se osposobe za savršene poslenike, pučke 
govornike, propagandiste, za tehnički dotjerane organizatore, no tim samim, 
oni još uvijek ostaju izvan dohvata prave KA. — KA, da bude ono, što jest i 
što treba da bude, mora nužno da spoji oba elementa: katolicizam, osobno pro¬ 
življavano kršćanstvo — i akciju, apostolat. — Katolicizam se i tu opet poka¬ 
zuje kao povezivanje oprečnosti. No oprečnosti samo na oko, jer je ispravno 
shvaćeni i duboki nutarnji život najbolje jamstvo i najsnažniji potikač za apo- 

i mora da prije svega i nada sve bude pokret , 2 strujanje, 
koje u život prenosi sve bogate vrijednosti 
kršćanstva, svu divinu sadržinu svrhunaravi, i tim samim 
postane najboljim dokazom, najsnažnijom apologijom i najprodor¬ 
nijim apostolatom. 

1 jer je KA pokret, životno strujanje, stoga je za nju od 
presudne važnosti životno počelo, koje sve snabdijeva novim 
sokom, koje sve upravlja; stoga je za nju glavno pitanje Duh, 
koji sve oživljuje i sve nadahnjuje. Zato prije svega treba crpsti 
na tome vrelu, odakle ključa životna snaga, odakle huji Duh, taj 
nepomirljivi neprijatelj svake ukočene navike, svake beskrvne 
mlohavosti... Taj životni izvor KA jest svrhunaravna stvarnost, 
kako je izrazuju katoličke vjerske istine, naročito one, koje su 
u neposrednijoj povezanosti s KA. I tu eto bogoslovija ulazi u 
KA, postaje njenim sastavnim i prijeko potrebnim dijelom, tako 
potrebnim, da bez nje ostaje samo kora, pročelje, okviri, prazni 
okviri, da se i opet još jednom zapane u formalizam, ostvari ka¬ 
toličko uzrujavanje, no ostane daleko, jako daleko od prave KA. 

Pravo naime govoreći KA i nema druge svrhe, nego da u 
našem opet u poganstvo bačenom svijetu oživotvori teologiju, 
kršćanske dogme. KA polazi od teologije, da se k njoj ponovno 
vrati. Ona započinje s temeljnom i središnjom kršćanskom isti¬ 
nom o našem usađivanju u Krista, s poslanjem, što nam ga po¬ 
vjerava sakramenat sv. potvrde, da završi kod što savršenijega 
ostvarenja Kristova kraljevstva na zemlji, kod potpunoga rasta 
tajinstvenoga tijela Kristova. Ona mora da svim silama uznastoji, 
kako da ukloni onaj čudni i jadni razdor, koji već nekoliko sto¬ 
ljeća razdvaja teologiju, kršćansku istinu od ljudskoga života, od 
njegovih bilo zasebnih bilo javnih oblika. 

Bogu hvala, danas već pomalo dolaze na optuženičku klupu 
ona vremena, koja su teologiju skinula s njena prijestolja kraljice 
znanosti, te je naduto bacila u carstvo apstraktnih i savršeno ne¬ 
korisnih zanimanja. Teologija uz pomoć Duha — qui spirat ubi 
vult — dolazi do svojih starih prava. Ona već teče i to nerijetko 
širokim rukavom u literaturi, umjetnosti, filozofiji, sociologiji . 3 

stolat, a pravo shvaćeni apostolat snažno poticalo i krepka hrana za duhovni 
život, povjerljivi život s Bogom i za Boga. 

2 Suvišno je i spominjati, da riječ uzimamo u etimologijskom smislu, a 
ne u tehničkom, što ga je dobila u organizacijskom životu raznih kat. zemalja. 

3 Značajno je na pr., da u velikim svjetskim književnostima prvenstveno 
mjesto zauzimlju izrazito kat. pisci kao Papini, Belloc, Chesterton, Claudel, da 
ne spominjemo mnoštva drugih, pa naročito Mauriac, koji je svojom majstorski 
dotjeranom analizom jedan od prvaka svjetskoga romana, možda najveći živi 
romanopisaca. Vidi osobito dva njegova posljednja remek-djela psihološke pro- 
dubljenosti i iskrenosti: Le noeud des Viperes i La fin de la nuit. — Zanimljive i 
plodne putove načinje i Kiihneltov pokušaj: Jesuiten, Spiesser und Bolscheivi- 
ken (Pustet, Verlag), velimo pokušaj, jer držimo, da djelo nije dovoljno izgra- 


Ona treba da uđe u čitav život, da se u njem udomi, utje¬ 
lovit i to ne samo kao propovijedana nauka, nego nada sve kao 
proživljavana istina, proživljavana u svoj svojoj punini, u svoj 
svojoj božanskoj veličini. Jer je dakle glavna svrha KA baš to 
utjelovljenje kršćanske istine u svakodnevnom životu čovječan¬ 
stva, to KA ima i te kakove veze i dodira s bogoslovijom, s kat. 
dogmom. 

Stoga je sasvim razumljivo i prirodno, da se razvitkom KA počela sve 
više proučavati i njena dogmatska pozadina. Tako gotovo u isto vrijeme iziđo¬ 
še dvije ozbiljne radnje o teološkim osnovicama KA: Will Jos. S. J.: Die Ka- 
tholische Aktion, Biblische und dogmatische Grundlagen 4 i Rudolf Graber, 
Die dogmatischen Grundlagen der Katholischen Aktion . 5 Prvi se odlikuje obil¬ 
nijim pozitivnim materijalom, drugi snažnijom spekulativnom sintezom. Prije 
njih je o. Dabin S. J. načeo teološki problem u svome U Apostolat laique G 
Dogmatska je strana KA naročito istaknuta u poglavlju Le mystere de I 
Eglise et VA. C. 7 Pisac međutim sprema svestraniji pogled u stvar u opsežnom 
djelu o »lajičkom svećenstvu«. — Msgr. Luigi Civardi u svome Manuale di Azi- 
one cattolica 9 kratko napominje teološke momente, ali ih ne razvija. 9 Sažeti 
uvid u pitanje daje i Emil Scheller u svom opsežnom djelu Das Priestertum 
Christi , 10 osobito u zaključnom odsjeku Das geistige Priestertum aller Christ - 
glaiibigen . 11 

đeno; auktor je trebao više obraditi i psihološku, intimnu stranu djela, i gran¬ 
diozne slike i poglede u prošlost i budućnost, koje samo tu i tamo nabacuje. 

U suvremenoj filozofiji možda je najznačajnije ono nastojanje oko štP 
uže sinteze između teologije i filozofije, koje je zadnjih godina izbilo osobito 
prilikom diskusije o problemu »kršćanske filozofije«. Osim Gilsonovih, Mari- 
tainovih (De la Philosophie chretienne, Desclee), Blondelovih (Le probleme de 
la Philosophie catholique), Wustovih i drugih studija, problem je dobro sažet i 
izražen u zaključnom izdanju filozofske sedmice u Juvysi-u: Le probleme de la 
philosophie chretienne, (Editions Cerf, Seine et Oise). — Na sociološkom po¬ 
lju osim tolikih drugih (Hauriou, Le Foure, Muller, Grundlach . . .) privlačiva 
je pojava i brazilskoga filozofa-socijologa Tristana d’Athayde. Por. na pr. nje¬ 
gove Fragments de sociologie chretienne, (Desclee de Brouwer, Pariš). 

Ne možemo završiti te bilješke — koja bi trebala da se protegne u po¬ 
sebni svezak, da bude bar donekle potpuna, a da ne spomenemo, da je prema 
nekim vijestima na početku mjeseca svibnja o. g. kršten i formalno primljen u 
kat. Crkvu francuski filozof Henry Bergson. Tako je konačno i jedna od naj¬ 
bistrijih inteligencija dvadesetoga stoljeća, nakon dugoga i iskrenoga traženja 
— od židovstva, kroz sav labirint prirodnih znanosti i filozofskih sistema —* 
našla potpuno svijetlo u krilu Crkve, tog nastavka utjelovljene Riječi. Njegovo 
posljednje djelo Les deux sources de la morale et de la religion dalo je već 
mnogo toga naslućivati. No to je takp značajan događaj, da će se Život na nj 
možda kojom skorom zgodom još zasebice osvrnuti. 

4 Miinchen, 1932. 5 Augsburg, 1932. 6 Bloud & Gay, Pariš, 1931. 

7 Str. 201—228. 8 Artigianelli di Pavia. 

9 Por. Odlomak: Apostolato doveroso, str. 80—94, 

10 Schoningh, Paderborn, 1934. 11 Str. 412 sqq. 

Dragocjenu građu barem za pojedine dijelove pripravile već ranije de¬ 
taljni radovi nekih pisaca. Tako je na pr. Umberg S. J. s mnogo novih strana 
osvijetlio sakramenat sv. potvrde . 12 Die Weihe zum Laienapostolat, Pfingstge- 
danken . 13 Važni problem sakramentalnoga karaktera obradili su sa spekulativ¬ 
ne strane L. Farine, Der sakramentale Charakter , 14 a s pozitivne strane F. Brom- 
mer, Die Lehre vom sakramentalen Charakter in der Skolastika Jaku sintetičku 
studiju o sakramentima i njihovu odnosa ju prema Kristovu svećeništvu izdao je 
benediktovski opat Dom Durst: De characteribus sacramentalibus u Xenia Tomu 
čtica. 16 No time nije dogmatska pozadina KA nipošto iscrpljena. Kao što se orga¬ 
nizacijska strana KA nalazi istom u svom bujnom no početnom razvitku, tako 
i teologiju KA čeka još široko i veličanstveno polje rada. 


Jedna je središnja misao, jedna stožerna stvarnost kršćan 1 
stva, jedna njegova zadnja osnovica: Krist Isus, ali potpuni Krist, 
t. j. historijska osoba utjelovljenoga Boga iz Nazareta zajedno s 
njegovim nastavkom i produškom — 1 pleroma — u vremenu i pro¬ 
storu — s Crkvom, koja sjedinjena s Njim, svojom Glavom, i na- 
dahnjivana Njegovim Duhom, svojom dušom, sačinjava božansko- 
čovječansku stvarnost, središnju stvarnost sveukupne povijesti: 
Mističkoga Krista. Kaošto je ta svarnost ontologijski stožer 
kršćanstva, tako ona ima da bude i svijesnim središtem svake 
kršćanske bilo doktrinalne bilo životnopraktične sinteze . 17 Stoga 


12 Por.: Der moderne Katholik und die Firmgnade, (Stimmen aus Maria 
Laaćh, 1911., str. 525—534.). 

13 Stimmen der Zeit, 1929, str. 81 sqq. 

14 StraBburger Theologischen Studien, svez. VI., 1904. 

15 Forschungen zur christlichen Litteratur- und Dogmengeschichte, svez. 
VIII, Schoningh, Paderborn, 1908. 

10 Pontif. Collegium Angelicum, 1925, str. 54 l—581. 

17 Potreba se takove sinteze sve više osjeća, i hvala djelovanju Duha, sve 
češći bivaju pokušaji da se ostvari teorijski i praktički. Suvremena teologija 
izdala je već cio niz dubokih radnja o Mističkom Tijelu Kristovu, i to je možda 
jedna od njenih najbogatijih strana, kojim se može da podiči i pred svetom 
znanošću prošlih stoljeća. Da se ne zadržavamo kod klasičnoga Prat-ovog rada 
La Theologie de St, Paul (Beauchesne, Pariš, 1933. već 18. izdanje), evo samo 
par novijih djela, koja se izričito bave problemom. Anger J., La doctrine du 
Corps Mystique de Jesus-Christ d’apres les principes de la theologie de St. 
Thomas, (Pariš, 1929.); prvorazredno je djelo E. Merscha S. J., Le Corps My- 
stique du Christ, Etudes de theologie historique, (2. sv., Louvain, Lessianum, 
1933.), ono prati tu središnju nauku kršćanstva kroz cijeli život Crkve od evan¬ 
đeoskih stranica do definicija vatikanskoga koncila i publikacija naših dana; 
god. 1933. obrađuje istu temu u Njemačkoj C. Feckes, Das Mysterium der 
Kirche (Schoningh, Paderborn). Jiirgensmeier dolazi na naročito sretnu misao, 
da sve asketsko nastojanje svede na to središnje počelo; velimo naročito sretnu 
misao, jer je asketsko nastojanje posebno izloženo da se izgubi u pojedinosti- 

se i KA, ako želi da nađe samu sebe, da dođe do svoga zadnjega 
izvora, odakle se u nju pretače božanski sok, mora prije svega 
da nadvije nad tajinstveno tijelo Kristovo i razabere, koje joj 
mjesto Providnost u tom organizmu dodijeljuje . 18 

Budući da Crkva nastavlja Krista, to ćemo u njoj naći sve 
bitne elemente Kristova života na zemlji. U Kristu možemo lu¬ 
čiti trostruku djelatnost: čisto božansku, kaošto je 
Providnost, kojom On kao Vječna Riječ i iza utjelovljenja nastavlja 
upravljati svijetom; čisto ljudsku, njegov tesarski rad te ka¬ 
snije učiteljevanje po Palestini; i bogo-čovječji, kaošto su 
njegova čudesa. Razumije se, da se ta trostruka djelatnost među- 
sobom nepošto ne razlikuje u svome osnovnome počelu, koje je 

ma, zaveze u nepotrebne i nerijetko štetne zamršenosti, a smetne s uma velike 
središnje istine, i na taj način mnoge duše same sebe osuđuju na mnoga postaj - 
kivan ja i mnoge neplodnosti. Za sličnim ciljem ide i Ernest Mura u svome 
Le Corps Mystique du Christ, sa nature et sa vie divine d’apres St. Paul et la 
theologie. Synthese de theologie dogmatique, ascetigue et mystique (Blot-Paris 
1934, 2, sv.); po našem sudu inače vrijednom djelu nedostaje dovoljno jedin¬ 
stvenosti u sintezi, koju predlaže. Tako bi prema auktoru Mističko Tijelo Kri¬ 
stovo imalo više principa svojega jedinstva, što nepotrebno zamršuje stvar, a 
malo odgovara dogmatskim zahtjevima, kad se ide do dna. — I Mura (por. 
nav. dj. 2. sv. str, 446.) i Mersch predlažu vrlo plodnu misao, da se teologija 
kao znanost reorganizuje i rasporedi oko te središnje stvarnosti Mističkoga 
Krista: por. Mersch, Le Christ Mystique, Centre de la theologie comme Science, 
(Nouvelle Revue Theologique, Mai, 1934, str. 449—475). — Za sada još čedna 
nastojanje u tom smjeru opaža se i u moralnoj teologiji. Zanimljive poglede 
u tom smjeru otvara Rolland u svojoj studiji La Morale et Methaphysique, 
(Vanelsche, Pariš, 1932; por. str. 24. ss). — Kanonik Glorieux stavlja nauku a 
Mističkom Tijelu u središte organizacijske djelatnosti. Vidi njegov Corps My- 
stique et Apostolat, (Pariš, JOC. 1934.). Djelo je priređeno za mlade radnike 
i njihove duhovnike, — Sve su to vanredno utješne pojave, koje mnogo obe¬ 
ćaju. Tako s jedne strane kat. nauka ne će praviti utiska skupa mnogih no 
različitih formula, nego životne istine personificirane u vječno živoj osobi Mi¬ 
stičkoga Krista, a s druge strane i kršćanski se život ne će pričinjati kao slijed 
odijeljenih i nesuvislih vjerskih čina, nego će on — i u osobnoj svijesti i vanj¬ 
skom svojom slikom — biti onim, što u svojoj najdubljoj biti i jest: individual¬ 
no i kolektivno proživi javan je Krista, individualno i kolektivno formiranje Mi¬ 
stičkoga Krista, da po Njemu Bog bude sve u svemu. Tako će Pavlova izreka 
moj je život Krist, ne živim više ja, nego Krist u meni, i za nas dobiti svoj, 
duboki smisao, t. j. postati sadržajem i našega života. 

18 Čini se da neki auktori ne paze dovoljno na to strogo i duboko jedin¬ 
stvo, kad je riječ o dogmatskoj pozadini KA, pa pišu kao da su tri zasebna 
dogmatska temelja KA: »lajičko svećeništvo«, sakramenat potvrde i Mistička 
Tijelo Kristovo, dok je sve troje — kako ćemo vidjeti — samo odsjev jedne te 
iste stvarnosti, bolje prvo dvoje prirodni nastavak i zaključak trećega. Toj 
sklonosti donekle podliježe i Will u navednom djelu, a i kod Grabera bi nu¬ 
tarnje jedinstvo moglo biti jače izraženo. 

strogo jedno i jedinstveno, jer je samo jedna osoba u Kristu, 
osoba Riječi, i stoga je sva djelatnost konačno njena djelatnost. 

Ista ćemo tri elementa naći i u mističkom nastavku Kristovu 
— Crkvi. Čisto b o ž a n s k u stranu u Crkvi sačinjava posvetna mi 
lost i njena pratilica djelatna milost. Po ovoj Duh Sveti, što ga 
Krist neprestano šalje, obrađuje duše, a po onoj razlijeva Božju 
ljubav u srcima, čini čovječanske duše dionicima Božje naravi. 
Taj je elemenat najintimnija jezgra Crkve, njena duša, stoga 
se i Duh Sveti, po kojemu Krist razlijeva taj božanski život po 
Crkvi,^ zove dušom Crkve. Toj duši Crkve pripadaju stvarno 
svi oni, koji posjeduju posvetnu milost, t. j. ljubav Božju u svo¬ 
jim srcima, negativno izraženo: kojima duša nije opterećena for¬ 
malnim smrtnim grijehom, pa makar se oni — dakako bez svoje 
krivnje i u dobroj nakani — nalazili izvan vidljivog okvira Crkve. 
Te se duše ne spašavaju unatoč tome, što se nalaze izvan Crkve, 
nego baš toga radi, što pripadaju Crkvi, to jest duši Crkve, koja 
ih čini jedno s pravom, jedinom, vidljivom Kristovom crkvom — 
Crkvom katoličkom. Jedan je naime Krist, i samo jedna prema 
tome Crkva. I te bi duše, što je do njih, do njihova najintimnijega 
uvjerenja, kojeg si one same često nisu izrazito svijesne, prigrlile 
i vanjski oblik Crkve, kad bi mogle da se proveru i riješe svih 
onih naslijeđenih i osobno stečenih psiholoških i socijalnih na¬ 
slaga, koje ih priječe, da ne prepoznaju One, koja ih je porodila 
i neprestano rađa na novi božanski život. 

Čisto ljudsku stranu u Crkvi predočuje njeno iz¬ 
vanjsko, pravno ustrojstvo, njena administrativna organizacija i 
obredi u svome posve izvanjskom ruhu. Mnogi se baš nad tom 
stranom Crkve strahovito sablažnjuju. Tog izrazito čovječjega 
elementa — sa svim njegovim prirodnim posljedicama — ne 
mogu Crkvi da oproste ni liberalni protestantizam, ni razvodnjeni 
modernizam, ni svi oni, koji su njihovim mirisavim no bolećlji- 
vim zadahom opojeni. Svi ti, poput onih iscijeđenih i umišljenih 
veličina promatraju kroz namješteni monokl život »rulje« i s vi¬ 
soka prezirno gledaju na Crkvu, koja se u tu svjetinu, u taj ljudski 
val miješa, njemu se priljubljuje, da ga posveti. Oni se drže po 
strani, stvoriše si svoj »čisto osobni i čisto duhovni kult«, brižno 
pazeći da se ne bi kakogod obično blato dotaklo njihove lako- 
vane obuće, da se ne bi znojne i žuljave ruke očešale o njihove 
glasirane rukavice. Oni se samilosno smiješe, a ne osjećaju, kako 
su samilosno smiješni. Ne znaju, da su se i farizeji s jednakom 
samilosnom nadutošću smiješili nad Kristom, kad je s pučkim 
ribarima obilazio suhe strane Genezaretskoga jezera, jeo sirovo 
trnje palestinskoga klasja; kad se blago odazivao čak i na cari- 
ničke pozive; kad se s mnogo milosrđa nadvijao i nad talog ljud¬ 
skoga društva izgovarajući riječi oproštenja nad slomljenim raz¬ 
bojnikom i nad skrušenom bludnicom; kad se kao jedan između 
nas miješao u svjetinu, u običnu gomilu, da s njom zajedno odaje 
štovanje, javno i obredno štovanje Bogu Ocu... — U tome je 


Crkva shvatila Krista, jer je razumjela smisao Utjelovljenja, koje 
baš zato i bi ostvareno, da sve čovječanstvo bude posvećeno: i 
nutarnjost i vanjština, i zasebnost i zbornost; da ono, što je du¬ 
hovno produhovi i posveti materijalnost, a materijalnost i osjet- 
nost sa svoje strane unaprijede posvećenje duhovnoga; da ono, 
što je osobno pridigne zajednicu, a pridignuta zajednica posveti, 
produhovi pojedinca. 

U Crkvi nalazimo treći elemenat Kristove djelatnosti: 
bogo-čovječji. Osim drugih oblika, u kojima se taj eleme¬ 
nat očituje — kao na pr. u nepogrešivosti crkvenoga učiteljstva, 
u neoborivoj opstojnosti Crkve — on je naročito ostvaren u 
sakramentalnom znaku. — Poznato je naime još iz 
katekizma, a pogotovu iz sakramentalne teologije, da neki sakra¬ 
menti, osim običnoga umnoženja posvetile milosti i po¬ 
sebne milosti, što je svaki sakramenat prema svojoj svrsi sa 
sobom donosi, obilježuju dušu neizbrisivim duhovnim zna¬ 
kom. To su sakramenti: k r s t a, potvrde i reda. Taj 
neizbrisivi znak i jest razlogom, zašto se ti sakramenti — jednom 
valjano podijeljeni — ni u kojem slučaju ne mogu da ponove. 

Taj sakramentalni znak zadire u najdublju dubinu našega 
bića i u svu njegovu cjelinu, tako da ga on ontološki po¬ 
svećuje t. j. opredjeljuje 19 za Boga i za štovanje 
Boga (kult) te određuje za ovu ili onu službu ili ulogu — 
već prema prirodi dotičnoga sakramenta — u našem odnošaju 
prema Bogu. A budući da se sav naš odnošaj prema Bogu i sve 
naše bogoštovlje ostvaruje samo po Kristu i preko Krista, jedan 
je naime posrednik između Boga i ljudi, jedan Prvosvećenik, je¬ 
dan Otkupitelj — a Krist opet nastavlja biti među nama preko 
svoga mističkoga Tijela Crkve: to nas sakramentalni znaci onto- 
logijski opredjeljuju za mističko Tijelo Kristovo i dodjeljuju (depu- 
tiraju) nam ulogu, koju u njemu imamo da vršimo, te ujedno — 
svaki na svoj način — za nju osposobljuju. Ta ontološka posveta 
i to ontološko opredjeljenje ostaje i onda, kad duša svojom kriv¬ 
njom izgubi samu posvetnu milost. To je onaj momenat, gdje se u 
Crkvi kao zajednici i u pojedinim dušama sastaje božansko s čo¬ 
vječjim tako, da čovječje unatoč svijesnoj nevjernosti ostane 
označeno božanskim žigom i snabdjeveno snagom, što mu taj žig 
podjeljuje. I tu se pokazala veličina milosrdne ljubavi Božje pre¬ 
ma ljudima. Uslijed toga neizbrisiva znaka, krštenik će unatoč 
grijehu, u koji se po nesreći zapleo, biti nesamo kadar nego imati 
i pravo da pristupi k izvoru, od kojeg se udaljio i zamoli opro- 
štenje u ispovijedi, snagu u Euharistiji, izazove snagu podijelje¬ 
noga si Duha u potvrdi i potrebne milosti u ostalim sakramentima; 
imat će pravo da i nadalje odaje najuzvišeniji kult po nekrvnoj 
žrtvi sv. Mise. No beskrajnost se te ljubavi napose očituje u sa- 

19 To i jest prvotni smisao riječi svet = odijeljen i postavljen na stranu 
za Božji kult. 

kramentu sv. Reda, gdje stvoriteljsko milosrđe nije htjelo dopu¬ 
stiti, da valjanost sakramenata — tih sedam ruku, kojima Spas 
svijeta liječi i posvećuje čovječanstvo — da naročito sv. Euha¬ 
ristija, to srce Crkve i vječna prisutnost utjelovljenoga Boga među 
nama, bude ovisna o mijenama ljudske slaboće i bijede. Ne, sa¬ 
kramenti su valjani, pa bio njihov službenik sam nevrijedan, on 
ih valjano podjeljuje i ostvaruje snagom sakramentalnoga znaka, 
kojim je zauvijek obilježen. 

Jer sakramentalni znak prožimlje cijelo biće onoga, koji ga 
prima; stoga ga s pravom neki 20 porediše s hipostatskom unijom 
u ,!*. n ? ta ' P° k °J°i sve čovječje u Kristu preuzeto božanstvom, 
obilježeno božanstvom. Dakako, da se tu radi samo o sličnosti u 
analognom smislu, jer je po hipostatskoj uniji sve ljudsko 
u Kristu bilo ne samo označeno božanskim nego uistinu bo- 
žansko, sve je naime proizlazilo iz jednoga principa, jedne 
° S0 i® rr Druge Osobe presv. Trojstva. — Sakramentalni znak 
mogli bismo porediti i s posvetom crkve ili kaleža. Obrednom se 
naime posvetom materijalna zgrada crkve ili kalež ontološki 
posvećuju, dijele od ostalih profanih stvari te isključivo opredje¬ 
ljuju za bogoštovlje tako, da se nedostojnim postupkom prema 
njima ne ogrešuje samo o pravednost ili koju drugu krepost, nego 
se počinja pravo svetogrđe. — Tako i nas posvećuje i opre¬ 
djeljuje sakramentalni karakter, samo s tom razlikom, što stvar: 
— crkva, kalež i slično može u nekim slučajevima tu svoju onto¬ 
lošku posvetu da izgubi, dok je sakramentalni znak neizbrisiv. 

I jer je cijelo čovjekovo biće po sakramentalnom karakteru 
na poseban način opredjeljeno za Boga, za Božju službu i uprav¬ 
ljeno na Nj, to nevjemost onoga, koji je tim znakom obilježen, 
osim običnoga grijeha ima uvijek na sebi i nešto svetogrdno. 
Tako su stanoviti teški grijesi onoga, koji je po sakramentalniom 
znaku sv. reda najviše upriličen Kristu, grijesi teškoga 
svetogrđa. A nešto svetogrdno, ne doduše u uobičajenom moral¬ 
nom, nego u dubokom dogmatskom smislu, ima uvijek na sebi i 
teška nevjera onoga, koji je po sakramentu potvrde primio pu¬ 
ninu Duha, a toga Duha »rastužuje«, i nevjemost onoga, koji je 
biljegom sv. krsta određen za stan božanske Trojice, a 
smrtnim grijehom tog božanskoga gosta iz stana baca. U tom svi¬ 
jetlu dobivaju svu snagu i one krepke i duboke opomene Pavlove: 
Nemojte žalostiti Duha ... Zar ne znate, da su vaši udovi hram Sv. 
Duha-Zar ne znate, da ste se na krstu sjedinili sa smrću Kri¬ 

stovom, t. j. umrli grijehu, da s Kristom uskrsnete na život... 

• 

Samo su tri sakramenta, koji osim sakramentalne milosti 
sa sobom donose i sakramentalni znak: bit će dakle da ta tri 
sakramenta imaju i posebnu ulogu u Crkvi. A budući da je Crkva 

20 Na pr. Graber, nav. dj. str. 14 ss. 

mističko nastavljanje Kristove osobe, to će ta tri sakramenta bez 
sumnje imati i posebnu ulogu u mističkome Tijelu Kristovu. Od¬ 
mah ćemo vidjeti koju. 21 

Promotrimo li iz bližega osobu utjelovljenoga Boga, poma¬ 
gani i prosvijetljeni tradicijom stoljetne teologije, koja se brižno i 
s ljubavlju nadvijala nad tajnu Boga-Čovjeka, razabiramo u Kristu 
trostruko poslanje, trostruku ulogu: svećeničku, kra¬ 
ljevsku i proročku. 

Krist je Svećenik, koji je krvnom žrtvom vlastitoga 
života na Križu zadovoljio Božjem veličanstvu za grijehe paloga 
čovjeka i tako postao Otkupiteljem čovječanstva, njego¬ 
vim Posrednikom, koji u Božje ime izlijeva na čovječan¬ 
stvo milost, objavljuje mu Istinu, a ispred čovjeka, prikazuje Bogu 
savršenu žrtvu, žrtvu Golgote i Euharistije, prinosi Mu ljudske 
molitve, koje se otada sve završavaju: po Kristu Gospo¬ 
dinu našemu. 

Krist je K r a 1 j. — Kralj ne u površnom smislu izvanje 
konvencionalnosti, nego u smislu dubokog i veličanstvenog Pav¬ 
lova viđenja, koje je u isti mah vrhunac i ključ cijele ljudske meta¬ 
fizike i teologije i konac težnja svega ljudskoga nastojanja: 
obnova svega u Kristu; 22 Krist je začetnik n o v aga 
stvorenja, t. j. čovječanstva i ostaloga stvorenja, koje je u 
Kristu okrunjeno najvišim, za čim je moglo uopće da teži 
Bogo-čovjekom. On je u stvorenje unio nove principe apsolutne 
Istine i apsolutne Ljubavi i tim ulio u nj sasvim nove snage, u 
zametku ga već učinio novim stvorenjem. Ti principi Istine 
i Ljubavi moraju da zalaze, da se utjelovljuju u svagdanjem zaseb¬ 
nom i općem životu čovječanstva, postepeno kroz vjekove, dok 
na koncu vremena ne dostignu svoje punine, punine oživotvore- 
nog Kraljevstva Kristova na zemlji. To je razlogom zašto Crkva 
javno ispovijeda i proglašuje Kraljevstvo Krist o v o, 
zašto ona neprestano ponavlja, da sav socijalni uređaj 
ima da bude proniknut kršćanstvom; jer kršćanstvo 
nije nikakova apstraktna nauka, nego životna i božanska snaga, 
koja ide za pobožanstvenjenjem cijeloga života. 

Krist je Prorok. — Prorok ne samo u smislu onoga, koji 
proriče budućnost, nego u onom smislu, što ga je ta služba imala 
u Starom Zavjetu t. j. u smislu Učitelja, Svjedoka 

21 Ne govorimo ovdje o presv. Euharistiji, jer je ona u jednu ruku uklju¬ 
čena u sakramentu sv. reda, a u drugu zauzimlje posve izvanredno i središnje 
mjesto u Crkvi, budući da sa sobom donosi vječnu i osobnu prisutnost Kristo¬ 
vu u čovječanstvu i neprestano obnavljanje Njegove Žrtve. Ona je usto po du¬ 
bokoj Tominoj misli zadnja podloga crkvene jurisdikcije: por. Supplem., qu. 
17, a. 3, obj. 3.: . . . Potestas quam habet sacerdos super corpus Christi mysti- 
cum, dependet ex potestate quam habet super corpus Christi verum. VlasiU 
što je svećenik ima nad mističnim Tijelom Kristovim, ovisna je o vlasti, što je 
on ima nad pravim tijelom Kristovim. 22 Efež., 1, 9 sqq. 

kat eksohen, euharistijsku žrtvu^aia t* Trojstvu žrtvu 

znaku ona izvor svo egfživoS napetoga Jaganjca. P 0 tom 

upravlja njenim kucajima nosi u svojim grndima^ 1 ’ SrCe ’ ^ 

Kristovo &S™”„Tvfa aa„o V v e, ° ga k U- *' " ap ” ć " i<! °" a 
stovo Tijelo novim s taSna Krl ’ 5 nabd , i ' e .r a , Kri- 

vidljivoga kraljevstva, stoga Crkla^i irfS 8 ““- ka -° Znak to - a 
na sve one, koji ga primiše. 23 ^ 6 SVO * u lzvan ]u vlast 

Po sakramentalnom znaku sv, noivrtlp j> n 1 

eme dublje s c „t e 

nima da mogu s v i e d o č i t. i T r °dusevljuje 1 crni sposob- 
£«»«■; - Poseban na«i ^ ^4^0 IviS^ 
8‘.“i fer £ SSUt L ° 

se pred neKmlzanS£a £ VTl ^ SO + d > alan “ ^jedoči 
u posve naročitoj vez? sKA~D? n - ramen ^ at A Sv ‘. P otvrde stoji 
žansko poslanje saznale Ii P ? n,emu . KA P r ™a svoje bo- 

i svu puninu božanski snage, đa^Uim b^LT P vT dno , crpe 
njemu prima Duha, Onoga koji ii hJn il ■ . ka t? llckom <‘ J er « 
kojom je Bog počeo obnavljati svijet g “ lzvrsiv acem akcije, 

• 

dubi„I 2 KA V ™S'fa>SS U !f“' k i ! lkovi , h sve božanskih 

=t 

s/nt .&s - ^ 

pred svijetom i u svijetu^astavSi Brift* Sml? 1 pov,enše ' da 

- Stj. Tomislav Poglajen Đ. I, 


23 Por. Kanon 87. 




